ការសម្ភាសរបស់បងស្រី រស់ សោភ័ណ

ក៖ អ្នកសម្ភាសគេឈ្មោះថា ជាង ស៊ីអ៊ាវ

ខ៖ អ្នកអោយគេសម្ភាសឈ្មោះថា រស់ សោភ័ណ៕

 ការសង្ខេបប្រវត្តិរបស់ បងស្រី រស់ សោភ័ណ

 បងស្រី រស់ សោភ័ណ មានអាយុ៣៩ឆ្នាំ នៅក្នុងឆ្នាំ២០១៨ មានភេទស្រី ទីលំនៅបច្ចុប្បន្ននៅ ភូមិខ្ពក ឃុំកោះឧញ៉ាទ័យ ស្រុកខ្សាច់កណ្ដាល ខេត្តកណ្ដាល

ក៖ ចឹងជាដំបូងខ្ញុំអរគុណបងដែរបានអោយខ្ញុំសម្ភាសពីប្រវត្តិរបស់បង ហើយការសម្ភាសនេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរ ដើម្បីទុកអោយកូនចៅជំនាន់ក្រោយៗអោយពួកគាត់ បានស្គាល់ពីប្រវត្តិរបស់ឪពុកម្ដាយហ្នឹងដូនតាចឹងហើយនៅពេលដែរខ្ញុំបានសម្ភាសបង ហើយខ្ញុំហ្នឹងដាក់ការសម្ភាសទាំងអស់នេះទៅក្នុងវេបសាយរបស់សាលាដើម្បីតំកល់ទុកអោយកូនចៅជំនាន់ក្រោយៗបងបានស្គាល់ហ្នឹងបានដឹងពីប្រវត្តិរបស់បងហើយហ្នឹងប្រវត្តិឪពុកម្ដាយរបស់បងចឹងនៅពេលដែរខ្ញុំសម្ភាសបងហើយ ខ្ញុំហ្នឹងដាក់ក្នុងអើនៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងបងយល់ព្រមដើម្បីអោយខ្ញុំដាក់ការសំភាសន៍ទាំងអស់ហ្នឹងទៅក្នុងវេបសាយរបស់សាលាអត់បង អត់អីទេគ្រាន់តែយើងដាក់ដើម្បីជួយអោយកូនចៅបងបាន ស្គាល់បានដឹងចឹងហាសបង?

ខ៖ ពិបាកនិយាយណាស់។

ក៖ គ្រាន់តែខ្ញុំសួរហើយបងឆ្លើយតាមអ្វីដែរខ្ញុំសួរទៅតែប៉ុណ្ណឹងបង?

ខ៖ ចា៎.......!

ក៖ ចឹងសំរាប់ខ្ញុំជាអ្នកសម្ភាសបងខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរខ្ញុំសម្ភាសបងគឺនៅថ្ងៃទី១៥ហីបង?

ខ៖ ថ្ងៃទី១៦......។

ក៖ ថ្ងៃទី១៦ ខែ៦ ឆ្នាំ២០១៦ ហើយការសម្ភាសទាំងអស់នេះត្រូវបានធ្វើនៅភូមិភូមិហ្នឹងភូមិអីគេបង?

ខ៖ ​ភូមិខ្ពក.......!

ក៖ ភូមិខ្ពក.......?

ខ៖ ចា៎......!

ក៖ ចុះឃុំ.......?

ខ៖ នៅឃុំកោះឧកញ៉ាទ័យ។

ក៖ ឃុំកោះឧកញ៉ាទ័យ?

ខ៖ ចា៎.......!

ក៖ ស្រុក.......?

ខ៖ ហេ៎!ស្រុកខ្សាច់កណ្ដាល។

ក៖ នៅស្រុកខ្សាច់កណ្ដាល នៅខេត្តកណ្ដាល?

ខ៖ ចា៎នឹងហើយៗ......!

ក៖ អូ៎!បាទបង ចឹងសំរាប់បងឈ្មោះពេញរបស់បងឈ្មោះអីគេបង?

ខ៖ រស់ សោភ័ណ.......!

ក​៖ រស់ សោភ័ណ បងមានឈ្មោះហៅក្រៅទេបង?

ខ៖ អត់......!

ក៖ អត់មានទេណោះបង?

ខ៖ ចា៎.......!

ក៖ ចុះកាលពីក្មេងធ្លាប់មានមិត្តភក្តិ រឺបងប្អូនហៅឈ្មោះអីទេបង?

ខ៖ អូ៎!ចាស់ៗពីនេះហៅឈ្មោះស្រីស។

ក៖ ស្រីសណេះបងណេះ?

ខ៖ ចា៎ហ្នឹងហើយ......!

ក៖ អូ៎!បាទបងចុះសំរាប់បងសព្វថ្ងៃអាយុប៉ុន្មានទៅបង?

ខ៖ សាមប្រាំបួន......។

ក៖ សាមសិបប្រាំបួនណេះបងនេះ?

ខ៖ ចា៎.......!

ក៖ ចុះបងមានចងចាំថាបងកើតនៅថ្ងៃខែឆ្នាំណាទេបង?

ខ៖ អត់ចាំផង.......។

ក៖ អត់ចាំទេណេះបងណេះ?

ខ៖ ហ្នឹងហើយ.......!

ក៖ អើបងអាយុសាមសិបប្រាំបួន ចឹងបងកើតនៅឆ្នាំ១៩៧៩ ពេលដែរដាច់ប៉ុលពតបងមែនអត់បង?

ខ៖ ម៉ែខ្ញុំដូចថាកើតទាន់ប៉ុន្តែគ្រាន់តែនៅក្មេងចឹងហាស។

ក៖ បាទ!ដោយសារតែបងអាយុសាមសិបប្រាំបួនឆ្នាំចឹងមានន័យថាបងកើតនៅឆ្នាំ៧៩ដោយសារតែឥឡូវ២០១៨ ហាសបង?

ខ៖ ចា៎........!

ក៖ បាទ!ចឹងសំរាប់បងអើបងកើតនៅណាដែរបងកាលបងកើតហាស?

ខ៖ នៅហ្នឹងម៉ង.......!

ក៖ កើតនៅហ្នឹងហោសបងហោស?

ខ៖ ចា៎.......!

ក៖ អូ៎!បាទបង ចុះសំរាប់បងមានបងប្អូនចំនួនប៉ុន្មាននាក់ដែរបង?

ខ៖ អើនិយាយទៅអើបងប្អូនប្រាំមួយនាក់តែស្លាប់អស់ពីរហើយនៅតែបួន។

ក៖ អូ៎!ស្លាប់ហ្នឹងបងរបស់បងរឺក៏.......?

ខ៖ បង.......!

ក៖ បងទាំងអស់ហោសបង?

ខ៖ ចា៎........!

ក៖ ចុះបងជាកូនទីប៉ុន្មានទៅបង?

ខ៖ ខ្ញុំជាកូនទីបួនហ្នឹងហើយទីបួន។

ក៖ បងជាកូនទីបួនណេះ?

ខ៖ ចា៎.......!

ក៖ ចុះមានស្រីប៉ុន្មានប្រុសប៉ុន្មាននាក់ទៅបងបងប្អូនបងហាស?

ខ៖ ស្រីពីរនាក់ប្រុសបួន។

ក៖ អូ៎!បាទចុះប៉ុន្តែអ្នកដែរស្លាប់ហ្នឹងពួកគាត់ស្លាប់នៅពេលណាដែរបង?

ខ៖ និយាយទៅតាំងពីយូរហើយគាត់ហ្នឹងមួយចប់អាពត មួយទៀតនៅក្នុងអាពត។

ក៖ អូ៎!ចុះអើដូចជាហេតុអីបានជាពួកគាត់ស្លាប់បងដឹងទេ?

ខ៖ កាលណុងឈឺផងអីផងកាលណុងឈឺ។

ក៖ គាត់ឈឺហោស?

ខ៖ ចា៎!គាត់ឈឺ.......!

ក៖ ប៉ុន្តែមែនមកពីអត់អាហារអីណាហីបងរឺមួយម៉េច?

ខ៖ កាលណុងអត់បានសួរគាត់ច្បាស់ដែរគាត់គ្រាន់តែប្រាប់ថាឈឺចឹង។

ក៖ អូ៎បាទបងបាទ.......!

ខ៖ ចា៎........!

ក៖ ប៉ុន្តែអើដល់ចឹងមានន័យថាបងទីបីរបស់បងកើតទាន់ប៉ុលពតហើយណេះបង?

ខ៖ ចា៎!ហ្នឹងហើយគាត់សុទ្ធតែទាន់ទាំងអស់។

ក៖ ប៉ុន្តែពួកគាត់មានធ្លាប់ប្រាប់ប្រវត្តិពួកគាត់ខ្លះមកបងទេថាប៉ុលពត........?

ខ៖ និយាយទៅគាត់និយាយដែរ។

ក៖ គាត់មានបញ្ហាអីគេដែរ?

ខ៖ គាត់និយាយម្ដងៗដែរតែខ្ញុំភ្លេចអស់ទៅ។

ក៖ ប៉ុន្តែបើបងបងអត់ចាំទេណេះបងដោយសារតែបងនៅក្មេងពេក?

ខ៖ ចាំនៅក្មេងពេក.......!

ក៖ អូ៎បាទបង........!

ខ៖ បើបងប្រុសរបស់ខ្ញុំអាហ្នឹងបានគាត់ចាំ។

ក៖ បងទីមួយហោសបង?

ខ៖ ចា៎........!

ក៖ ប៉ុន្តែឥឡូវគាត់នៅរស់រឺក៏យ៉ាងម៉េច?

ខ៖ នៅរស់.......!

ក៖ អូ៎បាទបង.......!

ខ៖ ចា៎.......!

ក៖ ចុះសំរាប់បងប្អូនរបស់បងឈ្មោះអីគេខ្លះបង?

ខ៖ ប្អូនរបស់ខ្ញុំឈ្មោះភើង។

ក៖ អត់ទេបងប្រុសហើយហ្នឹងប្អូនអើបងប្អូនរបស់បងហាសទាំងអស់ឈ្មោះអីគេខ្លះទៅ?

ខ៖ ទាំងអស់មើលដំបូងបងស្រីរបស់ខ្ញុំឈ្មោះស្រីឡា។

ក៖ ចុះបន្ទាប់មក?

ខ៖ ហើយបានមកឈ្មោះបងរ៉ាត បងរ៉ាតហើយបានមកឈ្មោះបងខំ បងខំហើយបានមកឈ្មោះខន បងខនហើយបានមកខ្ញុំ ខ្ញុំហើយបានមកប្អូនខ្ញុំមីពៅហ្នឹង។

ក៖ អូ៎!បាទបងមានចងចាំថាកាលពីនៅក្មេងបងធ្លាប់លេងអីមានអនុស្សាវរីយ៍អីៗជាមួយគា្នអត់ ដូចថាលេងឡឹកបាយឡរឺក៏លេងបិទពួនលេងអី?

ខ៖ អូ៎មានតើ........!

ក៖ ដូចជាពេលណុងបងលេងអីគេដែរសប្បាយបងធ្វើអីបង?

ខ៖ សប្បាយជាងគេលេងនេះដូចជាលេងអាស្អីគេចាក់ខ្ចៅចាក់អីម៉េចនោះ?

ក៖ លេងបាយខំហីបង?

ខ៖ នឹងហើយៗ.......!

ក៖ អូ៎!ប៉ុន្តែបងមានលេងអីផ្សេងទៀតទេរឺមួយក៏ទៅស្រែអីជាមួយគា្នអីចឹងហាសបង?

ខ៖ មានលេងដែរហោសដូចថានាំគា្នទៅដើរបណ្ដើរគា្នចុះកំពុងអីចឹងទៅកាលពីជំនាន់ណុងមានដើមប៉េងប៉ោះ កំពុងអីចឹងហាសណាស់។

ក៖ នៅស្រុកហ្នឹងអត់មានស្រែទេណេះបង?

ខ៖ ហ្នឹងហើយមានតែចំការ។

ក៖ មានតែចំការ......?

ខ៖ ចា៎នឹងហើយ........!

ក៖ ចឹងបងនាំបងប្អូនទៅលេងតែនៅចំការទេ?

ខ៖ នឹងហើយៗ........!

ក៖ អូ៎!ប៉ុន្តែភាគច្រើនធ្វើអីគេខ្លះទៅនៅចំការបងជាមួយបងប្អូនហាស?

ខ៖ និយាយទៅជំនាន់មុនណុងភាគច្រើនតើដាំថ្នាំ ដាំអីហ្នឹងពោតអំពៅអីហ្នឹង។

ក៖ អូ៎បាទបងចុះបង.......!

ខ៖ ចា៎!ដល់ពេលមកឥឡូវគេដាំត្រាវដាំខ្ញីចឹងទៅ។

ក៖ បាទ!បងចុះអើចង់និយាយថាបងចូលចិត្តលេងអីគេជាមួយបងប្អូនបងវិញ?

ខ៖ កាលពីនៅជាមួយបងប្អូនខ្ញុំហោស?

ក៖ បាទ!កាលនៅជំនាន់នៅជាមួយគា្ន កាលនៅក្មេងៗអីចឹងហាសបងចូលចិត្តលេងអីគេទៅ?

ខ៖ ដូចជាធម្មតានិយាយទៅដូចថាគាត់នាំថាដូចថាមានល្ខោនអីចឹងគាត់នាំទៅមើលអីចឹងទៅ។

ក៖ អូ៎!ភាគច្រើនគេទៅលេងនៅណាដែរនៅវត្តនៅអីហាសណេះ?

ខ៖ នៅវត្តចា៎........!

ក៖ អូ៎!ប៉ុន្តែនៅឆ្ងាយពីណេះបងណេះ?

ខ៖ នៅឆ្ងាយ.......។

ក៖ អូ៎បាទ!ប៉ុន្តែសំរាប់បងប្អូនរបស់បងដែរគាត់នៅរស់ហ្នឹងសព្វថ្ងៃគាត់នៅណាដែរឥឡូវ?

ខ៖ នៅហ្នឹងខ្លះនៅអ៊ីភ្នំពេញខ្លះ។

ក៖ អូ៎!នៅហ្នឹងប៉ុន្មាននាក់ នៅភ្នំពេញប៉ុន្មាននាក់ទៅបង?

ខ៖ នៅភ្នំពេញតែមួយទេ។

ក៖ ក្រៅពីនឹងនៅនឹងទាំងអស់?

ខ៖ ចា៎.......!

ក៖ ដោយសារតែបងប្អូនរបងមានស្លាប់ពីរនាក់មែនទេ?

ខ៖ ចា៎.......!

ក៖ ចឹងនៅហ្នឹងបីនាក់នៅភ្នំពេញម្នាក់?

ខ៖ នឹងហើយ.......!

ក៖ ចុះនៅភ្នំពេញគាត់ធ្វើអីគេបង?

ខ៖ គាត់នេះលក់ដូរលក់អីហ្នឹងលក់ម្ហូបលក់អីហ្នឹង។

ក៖ អូ៎!ចុះអ្នកដែរនៅហ្នឹងធ្វើអីគេទៅបង?

ខ៖ គាត់នេះដែរគាត់លក់អីដែរគាត់លក់កាហ្វេលក់អីហ្នឹង។

ក៖ អូ៎!លក់កាហ្វេហោស?

ខ៖ ចា៎.......!

ក៖ ប៉ុន្តែពួកគាត់នៅស្រុកហ្នឹងនៅជិតៗគា្នតើហីបង?

ខ៖ ហ្នឹងហើយនៅជិតៗគា្នតើ.......!

ក៖ អូ៎!បាទបង ចុះសំរាប់ឪពុករបស់បងគាត់ឈ្មោះអីគេដែរបង?

ខ៖ មានឈ្មោះអើខ្យង់រស់។

ក៖ ខ្យង់ រស់.......?

ខ៖ ចា៎......!

ក៖ ប៉ុន្តែបងមានដឹងថាគាត់ឥឡូវហ្នឹងតាអាយុប៉ុន្មានអត់?

ខ៖ ខ្ញុំដឹងតែប៉ែតបីមិនដឹងនេះ។

ក៖ ប៉ុន្តែតានៅណុង?

ខ៖ នឹងហើយៗ.......!

ក៖ អូ៎........!

ខ៖ ចា៎........!

ក៖ ចឹងមានន័យថាគាត់នៅរស់សព្វថ្ងៃទេ?

ខ៖ ហ្នឹងហើយម៉ែរបស់ខ្ញុំចិតជាងហើយ។

ក៖ ប៉ុន្តែម្ដាយរបស់បងគាត់នៅណាទៅឥឡូវ?

ខ៖ គាត់នៅផ្ទះខាងនោះប្អូនខ្ញុំ។

ក៖ អូ៎ចឹងមានន័យថាម្ដាយរបស់បងឪពុករបស់បងនៅរស់ទាំងអស់គា្ន?

ខ៖ ចា៎!នៅទាំងអស់។

ក៖ អូ៎!ប៉ុន្តែឪពុករបស់បងគាត់កាលគាត់កើតគាត់កើតនៅណាបងដឹងអត់?

ខ៖ គាត់ថាដូចជាស្រុកកំណើតគាត់នៅហ្នឹង។

ក៖ ស្រុកកំណើតគាត់នៅហ្នឹងដែរហោស?

ខ៖ ចា៎.......!

ក៖ អូ៎!ចុះយាយវិញ?

ខ៖ យាយម៉ែខ្ញុំនៅកំពង់ចាម។

ក៖ អូ៎!យាយអ្នកកំពង់ចាមហោស?

ខ៖ ចា៎........!

ក៖ ប៉ុន្តែគាត់នៅណាកំពង់ចាមបងដឹងអត់?

ខ៖ អូ៎!មើលនៅស្រុកព្រែកពោធ៍ ព្រែកដំបូក។

ក៖ ព្រែកដំបង.......?

ខ៖ ព្រែកដំបូក........។

ក៖ ព្រែកដំបូកហោសបង?

ខ៖ ចា៎.......!

ក៖ មួយហ្នឹងនៅស្រុកអីគេបង?

ខ៖ មួយហ្នឹងគេហៅស្រុកអីទេភ្លេចបាត់ហើយ។

ក៖ អូ៎......!

ខ៖ គេហៅតែស្រុកព្រែកដំបូកៗ។

ក៖ អូ៎!នៅកំពង់ចាមអត់មានស្រុកព្រែកដំបូកទេបង ដោយសារតែខ្ញុំអ្នកកំពង់ចាមដែរចឹងអត់មានទេ?

ខ៖ ចា៎!ពីព្រោះអីចេះអើមុនដំបូងវាមិនតារៃព្រែកពោធ៍ផ្ទះកណ្ដាលចឹងហាស។

ក៖ បាទបង........!

ខ៖ ហ្នឹងហើយហួសពីហ្នឹងទៅមិនគេហៅផ្សារអីផ្សារតាមុល តាម៉ឺនម៉េចនេះ។

ក៖ ផ្សារតាម៉ឺន........?

ខ៖ ហ្នឹងហើយផ្សារតាមុល តាម៉ឺនណោះ។

ក៖ អូ៎!ខ្ញុំអត់សូវស្គាល់?

ខ៖ ហ្នឹងហើយ........!

ក៖ ប៉ុន្តែបងមានចងកាលឪពុករបស់បងនៅក្មេងរឺមួយក៏គាត់មានគ្រួសារដំបូងៗ គាត់ធ្វើអីគេសំរាប់ចិញ្ចឹមជីវិតហ្នឹងចិញ្ចឹមក្រុមគ្រួសារដែរបង?

ខ៖ ប៉ាខ្ញុំគាត់ថាធ្វើការនៅអេសស្កាឡេ។

ក៖ អេសស្កាឡេ.......?

ខ៖ ចា៎!ខាងផលិតស្រាហាសយកមកពីស្រុកគេចឹង។

ក៖ អូ៎!ខាងផលិតស្រាហោសបង?

ខ៖ ចា៎........!

ក៖ អូ៎!បាទប៉ុន្តែតាគាត់កាចរឺមួយក៏គាត់ស្លូតដែរបង?

ខ៖ បើនិយាយរួមទៅប៉ាគាត់ដូចជាមិនជាអ្នកកាចផងកូនចៅអីស្រួល។

ក៖ អូ៎!ស្រួលទេណេះបង?

ខ៖ ចា៎........!

ក៖ ចុះយាយវិញគាត់..........?

ខ៖ ម៉ែហ្នឹង........!

ក៖ គាត់ធ្វើអីគេសំរាប់ចិញ្ចឹមជីវិតដែរបង?

ខ៖ កាលម៉ែខ្ញុំដូចគាត់នៅផ្ទះកាលណុង។

ក៖ គាត់អត់មានធ្វើអីដែរហោស?

ខ៖ ចា៎!ដល់ពេលធ្វើយូរតិចទៅប៉ាខ្ញុំគាត់ឈប់ពីកន្លែងហាងស្រាហ្នឹងទៅបានគាត់មកធ្វើចំការ ទាំងអស់គា្ន។

ក៖ អូ៎!បាទបងប៉ុន្តែតាហ្នឹងយាយគាត់ការនៅឆ្នាំណាបងដឹងទេ?

ខ៖ ខ្ញុំអត់ចាំផង។

ក៖ ប៉ុន្តែដូចជាបងធំបងគាត់អាយុប៉ុន្មានដែរឥឡូវ?

ខ៖ មើលបងទីពីរហ្នឹងខ្ញុំចាំតែបងទីពីរទេបងទីពីរហ្នឹងឆ្នាំខាល។

ក៖ ខាលអូ៎ចឹងមានន័យថាគាត់ការយូរហើយណេះបងប្រហែលជាខ្ទង់ហុកសិបឆ្នាំហើយណេះបង?

ខ៖ ចា៎!បើបងគេបង្អស់ប៉ុន្មានបែបចូលហុកតាមមើល។

ក៖ បាទបង!ចុះបងមានធ្លាប់ចងចាំអនុស្សាវរីយ៍អីកាលបងនៅជាមួយយាយហ្នឹងតាអត់ថាធ្លាប់ អីគេខ្លះជាមួយគា្នដែរនឹកចាំអីចឹងហាស?

ខ៖ ចា៎!ខ្ញុំនិយាយទៅធ្វើចំការជាមួយគាត់ដែរហ្នឹង។

ក៖ ធ្វើចំការជាមួយគាត់?

ខ៖ ចា៎........!

ក៖ ប៉ុន្តែឧទាហរណ៍ថាកាលបងនៅផ្ទះចឹងបងធ្វើម្ហូបអីជាមួយយាយរឺបងធ្វើអីមួយចឹងហាស?

ខ៖ នឹងហើយៗអើខ្ញុំធ្វើចំការរួចទៅបានខ្ញុំមកធ្វើត្បាញនៅផ្ទះវិញ។

ក៖ ធ្វើត្បាញហោសបង?

ខ៖ ចា៎........!

ក៖ ចឹងមានន័យថាបងចេះត្បាញក្រម៉ា ហ្នឹងត្បាញសូត្រ?

ខ៖ ហ្នឹងហើយចា៎ត្បាញក្រម៉ា ត្បាញសូត្រហ្នឹងទៅ។

ក៖ ប៉ុន្តែសព្វថ្ងៃបងនៅតែធ្វើវារឺមួយក៏បងឈប់ហើយបង?

ខ៖ ខ្ញុំឈប់ហើយឈប់ប្រហែលមួយឆ្នាំហើយ។

ក៖ អើដូចជាមានរឿងអីគេបានបងឈប់ពីមួយហ្នឹងហោសបង?

ខ៖ អត់ទេនិយាយទៅខ្ញុំវារត់អត់រួច។

ក៖ អូ៎.........!

ខ៖ ការងារផ្ទះវាច្រើនចឹងហាស។

ក៖ អូ៎!ចឹងហោសបងប៉ុន្តែមួយហ្នឹងរកលុយបានហោសបងត្បាញមួយហ្នឹង?

ខ៖ និយាយរកបានដូចតែគា្ន។

ក៖ ប៉ុន្តែម៉េចបានបងបោះបង់វាចោលចឹងហាសបង?

ខ៖ ថាខ្ញុំវាច្រើនមុខពេកហាសចឹងទៅវារត់អត់រួចកំលាំងរត់អត់រួចចឹងហាសហ្នឹងហើយ។

ក៖ អូ៎!ប៉ុន្តែគ្រាន់តែត្បាញហ្នឹងវារៀងហត់ហីរឺក៏ម៉េចបង?

ខ៖ ចា៎!រៀងហត់ដែរហ្នឹងហាស។

ក៖ មួយហ្នឹងយើងត្បាញជាស្អីគេបង ត្បាញជាក្រម៉ា រឺត្បាញជាសំពតរឺត្បាញជាអីហោសបង?

ខ៖ កាលខ្ញុំត្បាញជាសំពត។

ក៖ ត្បាញសំពតហោស?

ខ៖ ចា៎........!

ក៖ ដូចមួយសំពតពេលហ្នឹងគេអោយប៉ុន្មានទៅ?

ខ៖ កាលណុងមួយសំពតបានសាមសិប។

ក៖ មួយសំពតសាមសិបដុល្លា ប៉ុន្តែមួយសំពតត្បាញប៉ុន្មានថ្ងៃទៅបង?

ខ៖ វាច្រើនដែរមួយសំពតត្បាញពីរ បី បួនថ្ងៃហោសយូរដែរ។

ក៖ អូ៎!អាហ្នឹងសំរាប់យើងធ្វើតែម្នាក់ឯងមែនទេ?

ខ៖ ហ្នឹងហើយតាឯងទេ។

ក៖ ប៉ុន្តែដូចជាបង.......?

ខ៖ មួយពឹកៗមួយសរសៃតូចញេបហ្នឹង។

ក៖ អូ៎!ចុះប៉ុន្តែបងត្បាញហ្នឹងត្បាញច្រើនគា្នរឺមួយក៏បងត្បាញតែម្នាក់ឯងទេ?

ខ៖ ខ្ញុំត្បាញតែម្នាក់ឯងពីព្រោះចេះ.......។

ក៖ កូនចៅពួកគាត់អត់ទាន់ចេះណេះ?

ខ៖ អើបងខ្ញុំមុនដំបូងគាត់មានចេះអីគាត់ចេះតែខ្ញុំហ្នឹង។

ក៖ អូ៎!បាទបងចុះយាយអើគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅបងទេ?

ខ៖ យាយគាត់អត់ដែរនិយាយអីផង។

ក៖ គាត់អត់មាននិយាយអីទេណេះបង?

ខ៖ ចា៎!គាត់អត់មាននិយាយផង។

ក៖ ចុះតាវិញគាត់មានដែរប្រាប់ពីប្រវត្តិកាលពីគាត់នៅក្មេងទៅបងទេ?

ខ៖ គាត់គ្រាន់តែប្រាប់ថាគាត់ទៅធ្វើការនៅឯនេះឯនោះអីចឹងទៅណាស់។

ក៖ អូ៎បាទ........!

ខ៖ ចា៎.......!

ក៖ ប៉ុន្តែគាត់បានធ្លាប់ប្រាប់ថាកាលពីក្មេងគាត់ធ្លាប់ធ្វើអីរឺមួយក៏គាត់មានអនុស្សាវរីយ៍អីមួយដែរគាត់ចង់ ប្រាប់ទៅកូនចៅអីមួយអត់មានទេណេះបងណេះ?

ខ៖ អីគាត់ក៏អត់ដែរនិយាយដែរ។

ក៖ អូ៎បាទបង........!

ខ៖ ហ្នឹងហើយ........!

ក៖ ចុះយាយតាខាងម្ដាយបងស្គាល់ឈ្មោះគាត់ទេយាយតាខាងម្ដាយរបស់បងហាស?

ខ៖ មើលខ្ញុំចាំតែចឹងហើយឈ្មោះយាយអ៊ូ ហ្នឹងតាថាន់ចាំបានតែប៉ុណ្ណឹង។

ក៖ ហ្នឹងខាងម្ដាយណេះបងណេះ?

ខ៖ ហ្នឹងហើយខាងម្ដាយ។

ក៖ ប៉ុន្តែមានដឹងថាគាត់នៅណាបងមានដឹងអត់គាត់អ្នកនៅណា?

ខ៖ គាត់អ្នកកំពង់ចាមដែរហ្នឹង។

ក៖ គាត់អ្នកកំពង់ចាមហោសបង?

ខ៖ ចា៎.......!

ក៖ ហ្នឹងយាយតាខាងម្ដាយ?

ខ៖ ហ្នឹងហើយ........!

ក៖ ចុះយាយតាខាងឪពុកវិញបង?

ខ៖ ខាងឪពុកអើឈ្មោះតាខ្យង ទេមិនមែនទេហ្នឹងហើយតាខ្យង។

ក៖ តាខ្យង.......?

ខ៖ ឈ្មោះតាខ្យង ឈ្មោះយាយស្អីទេខ្ញុំភ្លេចបាត់ហើយតាខ្យងយាយស្អីទេមីអូន។

ក៖ អូ៎........!

ខ៖ ភ្លេចបាត់ហើយ។

ក៖ អូ៎!ប៉ុន្តែយាយតាខាងឪពុកគាត់នៅណាអ្នកនៅណា?

ខ៖ គាត់អ្នកនៅហ្នឹង។

ក៖ គាត់អ្នកនៅហ្នឹងដែរហោស?

ខ៖ ចា៎.......!

ក៖ អូ៎!ចឹងមានន័យថាគ្រួសាររបស់បងមករស់ខាងឪពុក?

ខ៖ នឹងហើយៗម៉ែខ្ញុំគាត់មករស់នៅខាងឪពុកអូ៎ខាងតា។

ក៖ ចុះបងមកនៅហ្នឹងយូរនៅបងរយះពេលប៉ុន្មានឆ្នាំហើយដែរបងមកនៅ?

ខ៖ ចូលជិតដប់ឆ្នាំហើយ។

ក៖ ចុះពីមុនបងនៅណាទៅ?

ខ៖ ខ្ញុំនៅផ្ទះម៉ែខ្ញុំ។

ក៖ នៅខាងកំពង់ចាមហោស?

ខ៖ អត់ទេនៅផ្លូវលើនោះ។

ក៖ អូ៎!ប៉ុន្តែចង់និយាយថាបងមកនៅភូមិហ្នឹងអស់រយះពេលប៉ុន្មានឆ្នាំដែរទៅ?

ខ៖ ជិតដប់ឆ្នាំហើយ។

ក៖ ជិតដប់ឆ្នាំហើយណោះបង?

ខ៖ ចា៎ហ្នឹងហើយ.......!

ក៖ អូ៎!បាទបង ចុះបងមានបងប្អូនកូនចៅអីរឺមួយបងប្អូនជីដូនមួយអី រឺមួយក៏មានសាច់ញ្ញាតិណាដែរ ទៅរស់នៅក្រៅប្រទេសអត់បង?

ខ៖ ខ្ញុំហោស........?

ក៖ ទាំងជីដូនមួយទាំងអីចឹងហាសបង?

ខ៖ បើជីដូនមួយខ្ញុំអត់មានទេតែបើជីដូនមួយខាងតាឪពុករបស់ខ្ញុំមាន។

ក៖ អូ៎!ពួកគាត់ទៅនៅណាដែរបង?

ខ៖ គាត់នៅអាមេរិចហ្នឹងកូនក្មួយគាត់។

ក៖ ទៅនៅអាមេរិចហោសបង?

ខ៖ ចា៎ហ្នឹងហើយ........!

ក៖ ប៉ុន្តែអត់មានអ្នកទៅធ្វើការនៅថៃ នៅវៀតណាម នៅជប៉ុន នៅកូរ៉េអីទេណោះបង?

ខ៖ អត់មានផង។

ក៖ អូ៎!បាទបង ចុះស្វាមីរបស់បងឈ្មោះអីគេដែរបង?

ខ៖ ជីម ប៊ុនី........!

ក៖ ឈ្មោះជីម ប៊ុនី?

ខ៖ ចា៎........!

ក៖ ចុះបងមានចងចាំថាបងបានរៀបអាពាហ៍ពិពាហ៍នៅថ្ងៃខែឆ្នាំណាទេបង?

ខ៖ ចាំតែនៅឆ្នាំពីរពាន់ទេដឹង។

ក៖ នៅឆ្នាំពីរពាន់ហោសបង?

ខ៖ ចា៎!នៅឆ្នាំពីរពាន់។

ក៖ អូ៎!ប៉ុន្តែនៅថ្ងៃខែបងអត់ចាំទេ?

ខ៖ អត់ចាំទេ........។

ក៖ ចុះអើសំរាប់បងមានកូនប៉ុន្មាននាក់ដែរទៅបងឥឡូវហ្នឹង?

ខ៖ កូនបី........។

ក៖ អូ៎!មានកូនបីប៉ុន្តែឥឡូវពួកគាត់ធំៗហើយណេះបងណេះ?

ខ៖ វាមិនធំប៉ុន្មានទេតូចៗដែរហ្នឹង។

ក៖ អូ៎!ប៉ុន្តែបងគេអាយុប៉ុន្មានទៅកូនរបស់បង?

ខ៖ អាយុដប់ប្រាំ។

ក៖ ដប់ប្រាំហោស?

ខ៖ ចា៎........!

ក៖ ប៉ុន្តែបន្ទាប់មក?

ខ៖ បន្ទាប់មកដប់បី។

ក៖ ប៉ុន្តែអូនគាត់ពៅគេ?

ខ៖ មួយទៀតពៅគេ។

ក៖ អូ៎!នេះដប់បីហីបង?

ខ៖ ហ្នឹងហើយ.......!

ក៖ គាត់ធំហើយឥឡូវអូ៎បាទចុះសំរាប់នៅពេលដែរបងរៀបអាពាហ៍ពិពាហ៍ជាមួយប្ដីរបស់បង គិតថាបងជាអ្នករៀបចំខ្លួនឯងរឺមួយក៏ឪពុកម្ដាយរបស់បងជាអ្នករៀបចំអោយដែរបង?

ខ៖ ឪពុកម្ដាយខ្ញុំ.......!

ក៖ ប៉ុន្តែបងធ្លាប់ស្គាល់គា្នពីមុនអត់បង?

ខ៖ អត់ផង.......!

ក៖ អូ៎!ចឹងដូចជាបងអត់ដឹងថាប្ដីរបស់បងស្រលាញ់បងនៅពេលណាទេណេះ?

ខ៖ អត់ដឹងផង.......!

ក៖ អូ៎!ប៉ុន្តែកាលពីជំនាន់ណុងមានជាជំនូនអត់បង?

ខ៖ មានតើ........!

ក៖ មួយហ្នឹងគេជូនអីគេដែរកាលពីជំនាន់ណុងបង?

ខ៖ កាលពីជំនាន់ខ្ញុំហ្នឹងអើឪពុកខាងប្ដីខ្ញុំគាត់នេះយកអន្សមយកអីមក។

ក៖ គេអត់ជូនជាលុយទេណេះបង?

ខ៖ អត់ទេយកអន្សមមក។

ក៖ ប៉ុន្តែកាលជំនាន់ណុងលុយនៅថ្លៃរឺមួយក៏ថោកបង?

ខ៖ កាលណុងលុយថ្លៃដែរព្រោះអីស្អីៗបានតែមួយហ្នឹង។

ក៖ ចឹងហោស........?

ខ៖ ចា៎........!

ក៖ ប៉ុន្តែយើងធ្វើជាធំហីបងហី.......?

ខ៖ ហ្នឹងហើយការធំម៉ង។

ក៖ អូ៎!បាទបង ចុះបងគិតថាបងមានចេះភាសាអីក្រៅពីភាសាខ្មែរទេបង?

ខ៖ ខ្ញុំចេះតែខ្មែរទេ។

ក៖ អូ៎!ភាសាអង់គ្លេស ភាសាវៀតណាមភាសាថៃអីអត់ចេះផង?

ខ៖ អត់ចេះផង។

ក៖ ចុះប៉ុន្តែធ្លាប់បានរៀនខ្មែរពីមុនអត់បង ធ្លាប់បានរៀនចូលរៀនអត់?

ខ៖ ធ្លាប់បានរៀនបានរៀនបានតិច។

ក៖ បងរៀនបានថ្នាក់ទីប៉ុន្មានទៅ?

ខ៖ ត្រឹមថ្នាក់ទីបួនហ្នឹង។

ក៖ អូ៎!ប៉ុន្តែកាលពីជំនាន់ណុងបងរៀនបងរៀននៅសាលាណាដែរបង?

ខ៖ សាលាកោះយើងហ្នឹងដែរកាលណុងសាលាឈើ។

ក៖ អូ៎!ប៉ុន្តែកាលពីជំនាន់បងរៀនហ្នឹងបងធ្លាប់មានមិត្តភក្តិដែរធំធាត់មកជាមួយគា្នដែរអត់បង?

ខ៖ មានដែរតើប៉ុន្តែគេមានគ្រួសារអស់ហើយ។

ក៖ មានច្រើនអត់បងកាលជំនាន់ណុង?

ខ៖ ខ្ញុំនិយាយទៅមានមិត្តភក្តិជិតស្និទ្ធិតែប៉ុន្មាននាក់មានបួន ប្រាំនាក់ខ្ញុំ។

ក៖ អូ៎.......!

ខ៖ អ្នកជិតស្និទ្ធិ។

ក៖ ប៉ុន្តែបងអាចប្រាប់ឈ្មោះមួយចំនួនដែរបងចាំបានទេបង?

ខ៖ ចាំនិយាយទៅនៅទីនេះមួយនៅទីនោះមួយទៀត មួយទៀតនៅខាងកោះតូចកោះអីទៀតហោស។

ក៖ អូ៎បាទបង.......!

ខ៖ ចា៎.......!

ក៖ ប៉ុន្តែបងមានចងចាំថាកាលពីបងនៅរៀនរឺបងនៅពីក្មេង បងធ្លាប់មានអនុស្សាវរីយ៍អីជាមួយមិត្តភក្តិជិតស្និទ្ធិរបស់បងទេធ្លាប់ធ្វើអីជាមួយគា្ន ធ្លាប់លេងអីជាមួយគា្នចឹងហាស?

ខ៖ និយាយទៅកាលពីនៅសាលាមានតែនាំគា្នលេងលោតលេងអីហ្នឹង មានតែប៉ុណ្ណឹង។

ក៖ អូ៎!នាំគា្នទៅលេងលោតណេះបងណេះ?

ខ៖ ចា៎!លេងលោតលេងអីហ្នឹង។

ក៖ ប៉ុន្តែមានធ្លាប់ដូចថាទៅរៀនរឺមួយក៏ទៅចំការរឺមួយក៏ដើរលេងជាមួយគា្នរឺធ្លាប់មានវិន័យអីជាមួយគា្ន ចឹងហាសធ្លាប់មានដែរតើហីបងហេស?

ខ៖ កាលខ្ញុំកាលណុងដូចជាអត់ទេកាលណុងអត់ដែរវាអត់ទេព្រោះអត់ដែរទៅណាចឹងហាសណាស់។

ក៖ បាទបង........!

ខ៖ ដឹងម៉ោងរៀនម៉ោងអីចឹងហាសណាស់។

ក៖ បាទបងបាទ!ចុះបងគិតថាអើតាំងពីក្មេងរហូតមកដល់ពេលនេះ បងធ្លាប់បានធ្វើការងារអីគេខ្លះនៅក្នុងជីវិតរបស់បងដែរ?

ខ៖ អើធ្លាប់ធ្វើនៅរោងចក្ររោងអីដែរ។

ក៖ អូ៎!កាលបងនៅក្រមុំហោសបង?

ខ៖ អត់ទេមានប្ដីហើយហ្នឹងទៅធ្វើរោងចក្រ។

ក៖ អូ៎ឥឡូវហ្នឹង.........!

ខ៖ ចា៎........!

ក៖ ឥឡូវហ្នឹងនៅតែទៅធ្វើចឹងហោសបង?

ខ៖ ឥឡូវលែងហើយ។

ក៖ អូ៎!ប៉ុន្តែកាលបងនៅអត់ទាន់មានក្រុមគ្រួសារបងទៅធ្វើអីគេទៅបង?

ខ៖ កាលអត់ទាន់មានគ្រួសារខ្ញុំនិយាយទៅខ្ញុំនៅផ្ទះខ្ញុំនៅត្បាញតើ........!

ក៖ អូ៎!បងនៅត្បាញនៅផ្ទះរហូតហោសបង?

ខ៖ ចា៎!ទាល់តែខ្ញុំកូនត្រើសៗហើយបានខ្ញុំទៅធ្វើការ។

ក៖ អូ៎បាទ!ប៉ុន្តែដូចជាបងមានចំការមានអីដែរត្រូវធ្វើដែរតើហីបង?

ខ៖ មានតើ........!

ក៖ អូ៎!បាទចុះបងគិតថាបងធ្លាប់បើកអាជីវកម្មអីពីមុនទេបងលក្ខណៈលក់ដូរអីចឹងហាស?

ខ៖ ខ្ញុំ........?

ក៖ បាទ........!

ខ៖ ពីមុនមកនិយាយទៅប្ដីខ្ញុំបើកអាជីវកម្មផ្សារដែក។

ក៖ អូ៎!ផ្សារដែកណេះបងណេះ?

ខ៖ ហ្នឹងហើយ.......!

ក៖ ប៉ុន្តែលក្ខណៈជាខ្នាតធំរឺមួយក៏តូចបង?

ខ៖ ខា្នតតូចម៉ាល្មមទេ។

ក៖ មុខរបរលក់ដូរនៅក្នុងភូមិហ្នឹងហោស?

ខ៖ ហ្នឹងហើយ.......!

ក៖ អូ៎!ចុះបងគិតថាកាលពីអើតាំងពីក្មេងរហូតមកដល់ពេលនេះ បងធ្លាប់ចិញ្ចឹមអីនៅក្នុងក្រុមគ្រួសារ ដូចជាចិញ្ចឹមមាន់ ចិញ្ចឹមទា ចិញ្ចឹមគោ ចិញ្ចឹមជ្រូកអីចឹងហាស?

ខ៖ ធ្លាប់ធ្លាប់ចិញ្ចឹមគោ។

ក៖ ប៉ុន្តែចិញ្ចឹមលក្ខណៈជាខ្នាតធំរឺមួយចិញ្ចឹមលក្ខណៈជាគ្រួសារបង?

ខ៖ អត់ទេចិញ្ចឹមជាគ្រួសារតើ.......!

ក៖ អូ៎បាទបង!ចុះបងគិតថាតាំងពីក្មេងរហូតមកដល់ពេលនេះជីវិតរបស់បង មានការផ្លាស់ប្ដូរអីគេខ្លះដែរបង?

ខ៖ ដូចជាអត់មានការផ្លាស់ប្ដូរអីទេដូចតែធម្មតាដែរ។

ក៖ ធម្មតាទេណោះបង?

ខ៖ ហ្នឹង........!

ក៖ ចឹងអត់មានការផ្លាស់ប្ដូរអីទេ?

ខ៖ ហ្នឹងហើយ.......!

ក៖ ទាំងសុខភាពទាំងជីវភាព.......?

ខ៖ ចា៎........!

ក៖ បងគិតថាយ៉ាងម៉េចដល់ឥឡូវហាស?

ខ៖ មើលគ្រាន់ថាអើបើកំលាំងហ្នឹងវាថយជាងមុនហើយ។

ក៖ អូ៎បាទបង.......!

ខ៖ ហ្នឹងហើយចា៎.......!

ក៖ ប៉ុន្តែបងចូលចិត្តពិសារម្ហូបអីគេដែរបង?

ខ៖ ខ្ញុំ....!

ក៖ ទាល់ឥឡូវហាស?

ខ៖ ទាំងអស់និយាយទៅ។

ក៖ លក្ខណៈថាដូចជាបងចូលចិត្តរបស់លក្ខណៈថាដូចជាស្ងោរ ឆា ចៀន សំឡក រឺមួយក៏ការី កកូរអីចឹងហាស?

ខ៖ ចូលចិត្តម្ចូរ។

ក៖ បងចូលចិត្តម្ចូរហេស?

ខ៖ ហ្នឹងហើយ.......!

ក៖ លក្ខណៈម្ចូរត្រកួន ម្ចូរគ្រឿងអីចឹងហោស?

ខ៖ ហ្នឹងហើយ.......!

ក៖ អូ៎បាទ!ប៉ុន្តែបងគិតថាតាំងពីក្មេងបងអើធ្លាប់លេងល្បែងប្រជាប្រិយ៍អីទេ ដូចជាល្ខណៈចោលឈូង បោះអង្គុញ?

ខ៖ ធ្លាប់.......!

ក៖ ទាញព្រាតអីចឹងហាស?

ខ៖ ធ្លាប់លេង......!

ក៖ ដូចជាបងលេងអីគេដែរបង?

ខ៖ កាលពីជំនាន់ខ្ញុំហ្នឹងគេលេងដណ្ដើមផ្កា។

ក៖ ដណ្ដើមផ្កា?

ខ៖ ហើយហ្នឹងអើ.......។

ក៖ ដណ្ដើមស្លឹកឈើហីបង?

ខ៖ ហ្នឹងងហើយៗ........!

ក៖ អូ៎........!

ខ៖ ខ្ញុំហៅថាដណ្ដើមផ្កា។

ក៖ ប៉ុន្តែភាគច្រើនយើងទៅលេងនៅណាទៅបង?

ខ​៖ ហើយហ្នឹងលាក់កន្សែង។

ក៖ ភាគច្រើនយើងទៅលេងនៅណា?

ខ៖ ប៉ុនកាលណុងលេងនៅតាមផ្ទះ។

ក៖ យើងលេងតាមផ្ទះហោស?

ខ៖ ចា៎!ដូចថាផ្ទះណាមួយចឹងទៅដាក់ភ្លើងចឹងទៅនាំគា្នលេងចឹងទៅ។

ក៖ ហៅមិត្តភក្តិស្រុកភូមិមកលេងជុំគា្នចឹងទៅ?

ខ៖ ហ្នឹងហើយៗមកលេងជុំគា្នចឹងទៅ។

ក៖ អូ៎!ប៉ុន្តែអាហ្នឹងយើងលេងនៅពេលដែរជិតចូលឆ្នាំអីចឹងហីបង?

ខ៖ ហ្នឹងហើយលេងនៅពេលដែរជិតចូលឆ្នាំអីចឹងបានលេង។

ក៖ អូ៎.......!

ខ៖ បើចឹងអត់ទេ។

ក៖ បាទៗ........!

ខ៖ នៅហ្នឹង.......!

ក៖ ប៉ុន្តែបងចូលចិត្តច្រៀងទេបង?

ខ៖ ខ្ញុំអត់ចេះច្រៀងផង។

ក៖ បងអត់ចេះច្រៀងទេហោស ប៉ុន្តែបងចូលចិត្តស្ដាប់ចំរៀងទេចឹង?

ខ៖ ហ្នឹងហើយចូលចិត្តស្ដាប់។

ក៖ លក្ខណៈបែបជាបទបែបបុរាណរឺមួយក៏បទសម័យដែរបងចូលចិត្តហាស?

ខ៖ បទបុរាណហ្នឹងខ្ញុំ។

ក៖ បទបុរាណណេះបងណេះ?

ខ៖ ហ្នឹងហើយ.......!

ក៖ អើចឹងសំរាប់ដូចជាបងមាននរណាគេម្នាក់នៅក្នុងក្រុមគ្រួសារបងចេះលេងឧបករណ៍ភ្លេងទេបង?

ខ៖ អត់ទេអត់មាននរណាគេចេះលេងផង។

ក៖ ដូចជាជីដូនមួយអីទាំងខាងឪពុកទាំងខាងម្ដាយលក្ខណៈថាភ្លេងពិនពាត ភ្លេងខ្មែរ អកកណ្ដុង ភ្លេងសៀមអីចឹងហាស?

ខ៖ ដូចជាអត់មានពីណាចេះផងនិយាយពីបងប្អូន។

ក៖ អត់ចេះទាំងអស់គា្នទេណេះ?

ខ៖ ចា៎!គ្រាន់ថាបើអាពៅខ្ញុំវាចូលចិត្តច្រៀង។

ក៖ អូ៎........!

ខ៖ អោយតែគេមានអកកេះវាឡើងច្រៀងហើយអាមួយណុងហោស។

ក៖ កូនពៅហោស?

ខ៖ អត់ទេប្អូន។

ក៖ ប្អូនហោស........?

ខ៖ ប្អូនៗ.........!

ក៖ អូ៎!បាទបងចុះបងគិតថាផ្ទះរបស់បងមានលក្ខណះបែបណាដែរបងតាំងពីក្មេងរហូតមកដល់ពេលនេះហាស ថាក្មេងផ្ទះរបៀបម៉េចលក្ខណៈផ្ទះឈើ រឺក៏ថ្ម តូចរឺក៏ឥឡូវផ្ទះរបស់បងបែបណាអីចឹងហាសបង?

ខ៖ និយាយទៅឈើ.......!

ក៖ អាហ្នឹងកាលពីក្មេងហោសបងហោស?

ខ៖ ចា៎ឈើ........!

ក៖ កាលបងនៅជាមួយឪពុកម្ដាយរបស់បង?

ខ៖ ចា៎!ផ្ទះឈើតើ........!

ក៖ តែដល់ឥឡូវ?

ខ៖ ផ្ទះឈើដដែលតើផ្ទះម៉ែខ្ញុំ ប៉ុន្តែខ្ញុំមកនៅនេះខ្ញុំធ្វើថ្ម។

ក៖ អូ៎ឥឡូវហោស.......?

ខ៖ ហ្នឹងហើយ.......!

ក៖ ប៉ុន្តែបងគិតថាផ្ទះហ្នឹងដូចជានរណាគេជាអ្នកសាងសងដែរបងផ្ទះរបស់បងនៅសព្វថ្ងៃហាស?

ខ៖ ផ្ទះខ្ញុំហ្នឹងម៉ងហោស?

ក៖ បាទបង.........!

ខ៖ នេះប្ដីខ្ញុំ.......!

ក៖ អូ៎.......!

ខ៖ ប្ដីខ្ញុំទៅជួលជាងខ្លះមក។

ក៖ អូ៎!ប៉ុន្តែប្ដីរបស់បងចេះធ្វើផ្ទះទេ?

ខ៖ ចា៎.......!

ក៖ គាត់ចេះមកពីនរណាគេដែរបងគាត់រៀនមកពីនរណាគេដែរ?

ខ៖ និយាយទៅដូចថាគាត់ទៅធ្វើចឹងទៅគាត់ចេះតែមើលគេចឹងហាស។

ក៖ ចឹងមានន័យថាប្ដីរបស់បងធ្វើសំណង់ដែរមែន?

ខ៖ ហ្នឹងហើយ.......!

ក៖ អូ៎!ចុះបងគិតថាផ្ទះរបស់បងធ្វើហ្នឹងគេប្រើឧបករណ៍អីគេខ្លះសំរាប់សាងសងផ្ទះមួយហ្នឹងបង?

ខ៖ ហេ៎!អាហ្នឹងដំបូងដែកហនឹងហាស ដែក.......!

ក៖ ដែក........?

ខ៖ ស៊ីម៉ង.......!

ក៖ ស៊ីម៉ង.......?

ខ៖ គ្រាប់គ្រួស ខ្សាច់។

ក៖ បាទ!ដោយសារតែផ្ទះបងធ្វើពីផ្ទះថ្មមែនទេ?

ខ៖ ហ្នឹងហើយធ្វើពីផ្ទះថ្ម។

ក៖ ប៉ុន្តែដូចជា.......?

ខ៖ តែដំបូលស័ង្កសីទេណាស់។

ក៖ បើដំបូលហ្នឹងដំបូលស័ង្កសី?

ខ៖ ហ្នឹងហើយស័ង្កសីហ្នឹងដែក។

ក៖ អូ៎!បាទបងបាទ ចុះបងគិតថាមានជំនាញអីដែរបងគិតថាស្ទាតជំនាញអត់បងទាំងឧទាហរណ៍ថា ធ្វើជាចំការរឺមួយក៏ធ្វើម្ហូបរឺក៏ការលក់ដូរអីមួយដែរបងគិតថាស្ទាតចឹងហាស?

ខ៖ ខ្ញុំដូចជាមិនសូវជាស្ទាត់ណាប៉ុន្មានដែរ?

ក៖ ដូចឧទាហរណ៍ថាត្បាញអីចឹងហាស?

ខ៖ ហ្នឹងហើយគ្រាន់តែថាបើត្បាញចេះ។

ក៖ មួយហ្នឹងបងអាចធ្វើបានជាប្រចាំណេះបង?

ខ៖ ហ្នឹងហើយ......!

ក៖ អូ៎!ចុះឪពុកម្ដាយរបស់បងគាត់មានធ្លាប់បង្រៀនពីជំនាញអីទៅបងទេកាលពីមុនហាស។

ខ៖ និយាយទៅខ្ញុំម៉ែខ្ញុំគាត់ចេះតែខាងត្បាញកន្ទេល។

ក៖ ត្បាញកន្ទេល?

ខ​៖ ចា៎........!

ក៖ អូ៎.......!

ខ៖ ត្បាញអាកន្ទេលយើងនេះហ្នឹង។

ក៖ ប៉ុន្តែគាត់ធ្លាប់បង្រៀនទៅបងអត់?

ខ៖ អត់ផងដល់ពេលដែរគាត់មកនៅនេះគាត់អត់មានត្បាញ់អត់ផង។

ក៖ អូ៎បាទបងបាទ.......!

ខ៖ ហ្នឹងហើយ.......!

ក៖ ចុះសំរាប់បងអាចប្រាប់ពីពេលលំបាករបស់បងបានទេកាលពីក្មេងរហូតមកដល់ពេលនេះបងគិតថាបងមានធ្លាប់ជួបការលំបាកអីគេខ្លះចឹងហាសបង?

ខ៖ បើនិយាយរឿងពិបាកហ្នឹងវាពិបាកហើយការងារឡើងមួយកំណ។

ក៖ អូ៎.......!

ខ៖ ចា៎!ហ្នឹងហើយជួយឪពុកម្ដាយផងហោស។

ក៖ ចុះ........?

ខ៖ អូ៎!ម៉ែខ្ញុំគាត់ឈឺខ្វិនចឹងហាស។

ក៖ បាទបង.......!

ខ៖ ហ្នឹងហើយមានពីណាដាំបាយដាំទឹកខ្ញុំហ្នឹងដាំទៅយកទៅអោយបងប្អូនហូបផង នៅចំការចឹងហាសណាស់។

ក៖ បាទបង.......!

ខ៖ ហ្នឹងហើយ......!

ក៖ ចុះបងគិតថាអើកាលពីនៅក្មេងបងមានធ្លាប់ជួបការលំបាកអីអត់សំរាប់ក្រុមគ្រួសាររបស់បងហាស កាលបងនៅក្មេងតូចៗអីចឹងហាស?

ខ៖ ចា៎!អូនពិបាកខ្លាំងដែរហ្នឹងហាសនិយាយទៅវាមិនស្រួលប៉ុន្មានទេ។

ក៖ ប៉ុន្តែពេលណុងក្រុមគ្រួសាររបស់បងនៅណាដែរទៅ?

ខ៖ នៅហ្នឹងដែរហ្នឹង។

ក៖ នៅហ្នឹងណេះបងណេះ?

ខ៖ ចា៎ហ្នឹងហើយ.......!

ក៖ ប៉ុន្តែដូចជាពេលណុងយើងចាប់ផ្ដើមរកស៊ីលក់អីគេទៅបង?

ខ៖ កាលជំនាន់ណុងធ្វើតែចំការហ្នឹងហើយហ្នឹងយកទៅលក់នៅផ្សារចឹងទៅណាស់ ដាក់ទូកដាក់អីចឹងទៅណាស់។

ក៖ បាទបងបាទ........!

ខ៖ ហ្នឹងហើយ.......!

ក៖ ចុះបងគិតថារហូតទាល់តែបងមានក្រុមគ្រួសារបងមានការលំបាកអីគេដែរទៅ?

ខ៖ អើវាមានរឿងលំបាកច្រើន។

ក៖ មានការលំបាកប៉ុន្តែដូចជាពេលណុងបងចាប់ផ្ដើមរកស៊ី........?

ខ៖ ហ្នឹងហើយ.......!

ក៖ ចាប់ផ្ដើមចាប់ដៃជាមួយប្ដីធ្វើអីគេខ្លះទៅ?

ខ៖ ប្ដីខ្ញុំធ្វើការចឹងទៅខ្ញុំត្បាញចឹងទៅកាលពីការហើយចឹងហាស

ក៖ អូ៎!ព្រោះថាជីវភាពយើងមិនសូវធូរធារទេណេះ?

ខ៖ ហ្នឹងហើយ.......!

ក៖ ទាល់តែរហូតមកដល់ឥឡូវបានបងមានអារម្មណ៍ថារៀងធូរជាងនមុនច្រើនណេះបងណេះ?

ខ៖ មិនច្រើនប៉ុន្មានទេម៉ាល្មម។

ក៖ អូ៎!ប៉ុន្តែសំរាប់ឥឡូវហ្នឹងបងលក់អីគេទៅបង?

ខ៖ លក់កំប៉េកកំប៉ុកហ្នឹងប្ដីធ្វើការខ្លះចឹងទៅ។

ក៖ អូ៎!បាទបងចុះសំរាប់បងគិតថាបងឆ្លងកាត់ការលំបាកទាំងអស់ហ្នឹងដោយរបៀបណាដែរបង?

ខ៖ អើថាម៉េច........?

ក៖ ដូចជាការលំបាកទាំងអស់ដែរបងបានរៀបរាប់ហ្នឹងដូចជាបងជំនះវាដោយរបៀបម៉េចដែរបានបងអាចទៅមុខរួចអីចឹងហាស?

ខ៖ ហ្នឹងហើយចេះតែតស៊ូចឹងទៅណាស់ទោះពិបាកយ៉ាងម៉េចក៏ចេះតែតស៊ូចឹងទៅ។

ក៖ អូ៎បាទ.......!

ខ៖ ហ្នឹងហើយ........!

ក៖ ចុះបងគិតថាពេលណាដែរបងគិតថាជាពេលដែរសប្បាយនៅក្នុងឆាកជីវិតរបស់បងដែរបង?

ខ៖ និយាយទៅពេលណាដែរវាអើដូចថាជួបបងប្អូនអីចឹងហាស។

ក៖ បាទ.......!

ខ៖ ហ្នឹងហើយជួបគា្នទៅផឹកស៊ីតិចតួចចឹងទៅនាំគា្នសប្បាយមួយថ្ងៃចឹងទៅ។

ក៖ អូ៎ចឹងហេសបង.......?

ខ៖ ហ្នឹងហើយ.......!

ក៖ ចុះសំរាប់បងគិតថាពេលដែរបងរៀបអាពាហ៍ពិពាហ៍រឺមួយក៏បងប្អូននៅជុំគ្នាអី ពេលណុងបងគិតថាសប្បាយទេ?

ខ៖ ហ្នឹងហើយអាហ្នឹងជុំគា្នចា៎ពេលណុងសប្បាយជុំគា្នបងប្អូនចឹងទៅណាស់។

ក៖ បាទបង.........!

ខ៖ ចា៎.........!

ក៖ ចុះបងគិតថាកាលពីនៅក្មេងកាលពីបងនៅរៀន បងធ្លាប់មានក្ដីស្រម៉ៃថាពេលដែរធំឡើងហ្នឹងបងចង់ធ្វើអីទេ?

ខ៖ ដូចអត់ជាដូចអត់សោះដូចកាលណុងដូចអត់នឹកឃើញរឿងអីសោះ។

ក៖ លក្ខណៈថាបងនៅរៀនបងធ្លាប់អើពិភាក្សាជាមួយមិត្តភក្តិថាអើខ្ញុំធំឡើងចង់ធ្វើគ្រូ រឺមួយក៏ចង់ធ្វើពេទ្យ ចង់ធ្វើប៉ូលីសរឺចង់ធ្វើអីមួយដែរបងគិតថាបងចង់ចឹងហាស?

ខ៖ ដូចជាអត់ផងកាលណុង។

ក៖ ពេលណុងបងអត់ទាន់គិតទេណេះបងណេះ?

ខ៖ ហ្នឹងហើយ.......!

ក៖ អើដូចជាបងកាលណុងនៅរៀនហ្នឹងបងនៅអាយុប៉ុន្មានដែរទៅបងក្មេងៗដែរតើហី.......?

ខ៖ ក្មេងដែរកាលណុង។

ក៖ អើ........!

ខ៖ អាយុដប់បី ដប់បួន។

ក៖ ប៉ុន្តែកាលណុងបងរៀននៅហ្នឹង?

ខ៖ ចា៎រៀននៅហ្នឹង.......!

ក៖ អូ៎!បាទបងចុះសំរាប់បើសិនជាចង់អោយបងផ្ដែផ្ដាំទៅកូនចៅជំនាន់ក្រោយៗរបស់បងវិញ តើបងចង់ផ្ដែផ្ដាំអីទៅពួកគាត់ខ្លះដែរបង?

ខ៖ និយាយទៅរាល់ថ្ងៃខ្ញុំគ្រាន់តែអោយវាប្រឹងរៀនចឹងទៅណាស់។

ក៖ បាទ.......!

ខ៖ ចា៎!ប្រឹងរៀនរកអនាគត់ចឹងទៅណាស់ការងារ......។

ក៖ ដោយសារតែយើងអត់អាចជួយគាត់បានរហូតទេណេះ?

ខ៖ ចា៎!ហ្នឹងហើយចឹងពីព្រោះអីខ្ញុំគា្មនអីជួយទេមានតែអោយកូនរៀនហ្នឹង។

ក៖ ជួយ......?

ខ៖ អោយប្រឹងរៀន។

ក៖ ជួយលុយអោយគាត់រៀនចប់ចុងចប់ដើមទៅណេះបងណេះ?

ខ៖ ហ្នឹងហើយ......!

ក៖ អូ៎!ចុះបើសិនជាឧទាហរណ៍ថាចង់អោយគាត់ជៀសវៀងវិញបងចង់អោយពួកគាត់ជៀសវៀងនៅអំពើ អីដែរអត់ល្អអីខ្លះចឹងបង​ ដូចបែបលក្ខណៈថាអើជក់គ្រឿងញៀន រឺមួយក៏អីផ្សេងៗដែរបងគិតថា បងហាមឃាតហាស?

ខ៖ ហ្នឹងហើយគ្រាន់តែប្រាប់ចឹងទៅថាកុំអោយដើរលេងសេពគប់ជាមួយមនុស្សណាដែរមិនល្អអីចឹងទៅណាស់។

ក៖ បាទបងបាទ.......!

ខ៖ ចា៎!ប្រាប់កូនចឹង........។

ក៖ ចុះ........?

ខ៖ ផ្លូវណាល្អផ្លូវណាមិនល្អកុំដើរចឹងទៅ។

ក៖ បាទបង!ចុះបងមានអីដែរចង់ផ្ដែផ្ដាំផ្សេងអីពីហ្នឹងទៀតអត់បង?

ខ៖ អត់........!

ក៖ ដែរបងចង់ប្រាប់ទៅពួកគាត់នៅពេលដែរពួកគាត់ធំឡើងអីចឹងហាស?

ខ៖ ចា៎!អាហ្នឹងដូចខ្ញុំគ្រាន់តែប្រាប់ថាអោយរកដូចថាប្រឹងរៀនចឹងទៅមានការងារល្អអីចឹងទៅតស៊ូអីចឹងទៅណាស់។

ក៖ បាទបង........!

ខ៖ ចា៎........!

ក៖ ចុះមានអីដែរបងចង់និយាយផ្សេងទៀតទេបង?

ខ៖ មានអីអត់ទេ។

ក៖ អស់ហើយណោះបង?

ខ៖ ហ្នឹងហើយអស់ហើយ។

ក៖ អូ៎!ចឹងជាចុងក្រោយខ្ញុំអរគុណច្រើនបងដែរបានអោយខ្ញុំបានពិភាក្សាជាមួយបងដែរទាក់ទងពី ប្រវត្តិរបស់បងហើយការសម្ភាសទាំងអស់នេះខ្ញុំហ្នឹងរៀបចំដាក់ទៅក្នុងសកលវិទ្យាល័យ ដែររក្សាទុកអោយកូនចៅជំនាន់ក្រោយៗរបស់បងដែរបានស្គាល់ហ្នឹងបានដឹងពីប្រវត្តិរបស់បង ដែរបងបានរៀបរាប់ម៉េចចឹងហាសបង?

ខ៖ ចា៎.......!

ក៖ ដែរធ្វើអោយគាត់អាចធ្វើតាមគំរូហ្នឹងតាមសំដីដែរបងបានរៀបរាប់ដូចពីមិញចឹង ចឹងជាចុងក្រោយខ្ញុំ ជួនពរបងហើយហ្នឹងអោយក្រុមគ្រួសាររបស់បងមានសុភមង្គល ហើយហ្នឹងអាចអើអោយកូនរបស់បងអាច សំរេចនៅគោលបំណងរបស់បងដែរបងបានរៀបរាប់ចឹងហាសបង?

ខ៖ ចា៎.......!

ក៖ បាទចឹងអរគុណច្រើនបង៕

ខ៖ ចា៎.........។